[{"text_idx": "#000003", "text": "Romney: Trump ei sobi riiki juhtima"}, {"text_idx": "#000007", "text": "Romney so\u0303nul muudavad mo\u0303tlematud valikud Ameerika tuleviku tumedaks. Ta hoiatas, et Trumpi poliitika ohustab Vabariiklikku parteid ja kogu riiki."}, {"text_idx": "#000008", "text": "\"Kui me teeme o\u0303igeid valikuid, on Ameerika tulevik veel parem kui minevik ja olevik. Kui me aga teeme mo\u0303tlematuid valikuid, sa\u0308rav tulevik ei teostu,\" u\u0308tles ta."}, {"text_idx": "#000009", "text": "\"Las ma selgitan seda lihtsalt - kui vabariiklased valivad Donald Trumpi oma kandidaadiks, siis va\u0308ljavaated turvalisele ja ku\u0308lluslikule tulevikule va\u0308henevad,\" lisas ta."}, {"text_idx": "#000010", "text": "Ta kritiseeris ka Trumpi maksupoliitikat. \"Ma tean seda, et Donald Trump on vo\u0303lts ja petis. Tema lubadused on va\u0308a\u0308rtusetud nagu ka kraad Trumpi u\u0308likoolist,\" lisas ta."}, {"text_idx": "#000011", "text": "Romney ru\u0308ndas ka Trumpi immigratsioonipoliitikat. Tema so\u0303nul teeb Trump moslemitest ja Mehhikost pa\u0308rit immigrantidest patuoinad. Trump on varem teinud ettepaneku ehitada USA ja Mehhiko piirile mu\u0308u\u0308r ning takistada moslemitel riiki sisenemast."}, {"text_idx": "#000012", "text": "Romney hoiatas ka, et Trumpi nimetamine presidendikandidaadiks aitaks kaasa demokraadi Hillary Clintoni vo\u0303idule."}, {"text_idx": "#000014", "text": "Romney kriitikaga u\u0308hines ka vabariiklaste 2008. aasta presidendikandidaat John McCain."}, {"text_idx": "#000015", "text": "\"Ma jagan Mitt Romney muret. Ma olen ka mures Trumpi teadmatute ja to\u0303epoolest ohtlike va\u0308ljau\u0308tlemiste pa\u0308rast riikliku julgeoleku teemadel, millele po\u0308o\u0308rasid ta\u0308helepanu ka 65 vabariiklastest kaitse- ja va\u0308lispoliitika liidrit,\" u\u0308tles ta veebi postitatud kirjas."}, {"text_idx": "#000016", "text": "Ku\u0308mned vabariiklaste veteranpoliitikud avaldasid ta\u0308na u\u0308hise kirja, milles u\u0308tlevad, et Trumpi senised ettepanekud o\u0303nnestavad USA julgeolekut. McCain soovib, et vabariiklastest valijad po\u0308o\u0308raksid ta\u0308helepanu sellele, mida Trumpi kohta ra\u0308a\u0308gitakse."}, {"text_idx": "#000017", "text": "Trumpi kriitik Romney ei kandideeri senatisse tagasi"}, {"text_idx": "#000018", "text": "Romney kinnitas, et rohkem ta USA presidendiks ei kandideeri"}, {"text_idx": "#000019", "text": "Romney so\u0303nul pole Trump to\u0303usnud oma ametikoha ko\u0303rgusele"}, {"text_idx": "#000020", "text": "Trump toetas Romney kandideerimist USA senatisse"}, {"text_idx": "#000021", "text": "Romney teatas USA senatisse pu\u0308rgimisest"}, {"text_idx": "#000030", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000031", "text": "Barcelona po\u0308o\u0308ras viimase ku\u0308mne minutiga 0:2 kaotusseisu vo\u0303iduks"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000037", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000043", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000044", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000053", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}]